CELEX: 62017TN0696
Language: et
Date: 2017-10-09 00:00:00
Title: Kohtuasi T-696/17: 9. oktoobril 2017 esitatud hagi – Havenbedrijf Antwerpen ja Maatschappij van de Brugse Zeehaven versus komisjon

201711170461556072017/C 412/536962017TC41220171204ET01ETINFO_JUDICIAL20171009373821Kohtuasi T-696/17: 9. oktoobril 2017 esitatud hagi – Havenbedrijf Antwerpen ja Maatschappij van de Brugse Zeehaven versus komisjon
 ---documentbreak--- C4122017ET3710120171009ET00533713829. oktoobril 2017 esitatud hagi – Havenbedrijf Antwerpen ja Maatschappij van de Brugse Zeehaven versus komisjon
   (Kohtuasi T-696/17)2017/C 412/53Kohtumenetluse keel: hollandi
      Pooled
   
   
      Hagejad: Havenbedrijf Antwerpen NV (Antwerpen, Belgia), Maatschappij van de Brugse Zeehaven NV (Seebrügge, Belgia) (esindajad: advokaadid P. Wytinck, W. Panis ja I. Letten)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tunnistada tühistamishagi vastuvõetavaks;
         
      
            —
         
         
            tühistada Euroopa Komisjoni 27. juuli 2017. aasta otsus C(2017) 5174 final Belgia rakendatud riigiabi kava nr SA.38393 (2016/C, ex 2015/E) kohta – sadamate maksustamine Belgias;
         
      
            —
         
         
            teise võimalusena määrata üleminekutähtaeg, mis kestab ajani, mil komisjon on lõpetanud erinevate EL sadamate maksuregulatsioonide uurimise, või vähemalt terve aasta;
         
      
            —
         
         
            mõista kohtukulud välja komisjonilt.
         
      
      Väited ja peamised argumendid
   
   Hagi põhjenduseks esitab hageja neli väidet.
   
            1.
         
         
            Esimene väide, et rikutud on ELTL artiklit 107 ja artiklit 296
            
                     —
                  
                  
                     Komisjon rikub ELTL artiklit 107 sellega, et ta eeldab ekslikult, et sadama käitajad osutavad oma teenuseid „turul“.
                  
               
                     —
                  
                  
                     Sadama käitajate põhitegevus, täpsemalt sissepääsu võimaldamine sadama alale ja sadama ala kasutada andmine avalik-õiguslike kontsessioonide kaudu, on tegevus, mis on mittemajandusliku iseloomuga. Vähemalt ei ole komisjon vastupidist tulemust ELTL artiklit 296 rikkudes piisavalt põhjendanud.
                  
               
      
            2.
         
         
            Teine väide, et rikutud on ELTL artiklit 107, sest komisjon kvalifitseeris meetme ekslikult valikuliseks
            Tegemist ei ole „võrdlusbaasiks olevate õigusnormide“ eiramisega, kui sadama käitajatele kohaldatakse juriidiliste isikute maksusüsteemi, sest juriidiliste isikute maks ise on võrdlusbaas. Sadama käitajatele juriidiliste isikute maksu kohaldamist saab põhjendada sellega, et sadamate haldamine avalik-õigusliku valdkonnana on avalik-õiguslik ülesanne, mille suhtes ei saa kohaldada äriühingute tulumaksu. Sadama käitajad osutavad peamiselt avalik-õiguslikke teenuseid, nad teevad seda kasumit taotlemata, vastavalt seaduses sätestatud tingimustele ja ametivõimude kontroll all.
         
      
            3.
         
         
            Kolmas väide, et rikutud on ELTL artiklit 107, sest „võrdlusbaasiks olevate õigusnormide“ eiramine on igal juhul õigusvastane
            
                     —
                  
                  
                     Isegi kui käsitada äriühingu tulumaksu Belgia võrdlusbaasiks olevate õigusnormidena (kuigi see nii ei ole), ei ole sadama käitajate suhtes nende õigusnormide kohaldamine põhjendatud. See tuleneb maksusüsteemi üldisest sidususest ning asjaolust, et hagejad ei ole faktiliselt ja õiguslikult sarnases olukorras ettevõtjaga, keda maksustatakse äriühingu tulumaksuga. Peale selle oleks nende äriühingu tulumaksuga maksustamisel kahjulikud tagajärjed.
                  
               
      
            4.
         
         
            Neljas, viimase võimalusena esitatud taotlus määrata üleminekutähtaeg, mis kestab ajani, mil komisjon on lõpetanud erinevate EL sadamate maksuregulatsioonide uurimise, või vähemalt terve aasta
            
                     —
                  
                  
                     Madalmaade vastu algatatud menetluses andis komisjon Madalmaade seadusandjale aega terve aasta, et ta saaks teha oma õigusesse vajalikke muudatusi; seejärel anti asjassepuutuvatele sadamatele samuti aasta, et nad saaksid end uueks olukorraks ette valmistada. Ei ole ühtegi põhjust, miks peaks hagejatele antama uue olukorraga kohanemiseks lühem ajavahemik.
                  
               
                     —
                  
                  
                     Vahepealsel ajal ei ole sadamatevahelise (mitte sadama käitajate vahelise) „level playing field-i“ jaoks kasulik, et kui meede on keelatud ära ühes liikmesriigis, samas kui muude liikmesriikide sadamad saavad sellest kasu. Selle asemel, et ebavõrdsust kõrvaldada, just luuaksegi nii ebavõrdsus erinevate liikmesriikide sadamate vahel.